Det var en mudret omgang at grave kartofler op fra marken i Mosbjerg tirsdag formiddag. Ikke desto mindre havde op i mod tusind mennesker benyttet sig af tilbuddet fra Museet i Mosbjerg om at komme til kartoflens dag. - Det er sejt, selv at grave kartoflerne op af jorden, siger syv årige Bertram Jarkilde. Der blev gravet flere tons kartofler op af jorden i Mosbjerg på kartoflens dag tirsdag. Man kunne udover kartofler også købe andre rodfrugter og grøntsager på dagen - Det der med at se hvordan tingene bliver til og at man ikke bare tager det fra sisken i supermarkedet er helt fantastisk og det er en rigtig god oplevelse for dem og det er altid sundt at blive lidt beskidt, siger Julie Jarkilde, der er mor til Bertram.

Opsummering:
På museet i Mosbjerg kunne man tirsdag få jord under neglene ved selv at grave sine kartofler på fra marken. Familien Jarkilde og op imod tusind andre benyttede sig af det tilbud.